bavarian-nlp/barwiki-20250901 huggingface dataset:
Haiming (Bayern)

Hoaming (amtli: Haiming) is a Gmoa im Landkroas Oidäding. Weil 's aufm Innspitz, an da Salzachm
indung, liegt und de zwoa Fliss de Grenzn von Owabayan san, liegt in Hoaming da niedrigste Punkt vo Owabayan.
Gmoagliedarung.
Haiming hod 32 Ortstei:
Gschicht.
De easchte uakundliche Erwähnung vo Hoaming (ois "Heiminka") und Niedagottsau (ois Nidikeltesauuua) war so End vom 8. Jahrhundat in Urkundn iwa Schenkunga, de wo untam Herzog Tassilo am Drittn an an Passaua und an Soizbuaga Dom gmacht worn san. Da Tassilo hot bis 788 regiat. Genaua woaß ma 's net.
Weil Hoaming zwischn zwoa Fliss liegt und koane Bruckn do san, ko ma blos vo Noadwestn (Marktl) und Sidwestn (Burghausn) hifahrn.
Woppn.
As Woppn vo Hoaming zoagt durch drei blaue Wellnlinien "(Wellengöpel)" an Zusammenfluss vo Inn und Soizach. Driwa is a schwarza Bär, der wo an Bleschel rausstreckt und a Hellebardn hoit. Der kimmt vom Woppn vo de Pürchingers, de wo amoi de Hofmarkn Hoaming und Piasing vawoit hot.
The Madcaps

The Madcaps, odaraa nua "Madcaps", woar a estareichische Band, de eanare greßtn Eafoig während da „Weana Dialektwöön“ ghobt hod.
Grind is wua 1965 in Strasshof an der Nordbahn vo Hans-Ferdinand Kloiber. Uaspringlich hod de Band oba "German-Sax" ghaaßn.
Midn Liadl "I man i dram" hodsi de Band kommerziöö etablian kennen und is in de estareichischn Tschaaz bis am Ploz 3 kumman. Des bekaunntaste Mitglied woa da Danzer Schurli (1946–2007), dea a Zeidl fia de Gruppn xungan hod und aa Text gschriem hod (u. a. "I man i dram", "Der Schneemensch") und dea wos späda mid Liadln wia "Jö schau (wos mocht a Nockada im Hawelka)" zu aana herausrogendn Peasenlichkeit vom Austropop wuan is. Gert Haussner aka „Bluebone“ spüüt bei da Band Boring Blues Band, de wos 1991 grind wuan is.
Boring Blues Band

De Boring Blues Band is a siemkepfige estareichische Rhythm-and-Blues-Band, de wos 1991 u.a vo Bernhard Slavicek und Itze Grünzweig grind wuan is. Da ehemolige Basketboispüüla Mike Maloy woa bis zu sein Dod 2009 neem Itze Grünzweig da Sänger, und auf des hinaus is a sei Bua, da Ryan, sein Vodan gfoigt.
Im 2013-a Joa is da Itze Grünzweig in sei, wiara gsogt hod, „Bluespension“ gaungan und seitdem us de Band nuamea sexkepfig.
Seit inzwischn iwa zwanzg Joa spüüt de Band regelmäßig bei Blues-Festivals auf, wia zum Beispüü beim "Summertimeblues" aufn Schloss Gamlitz in da Sidsteiamoak und bei vaschiedanan aundan Varaunstoitungan in gonz Estareich.
Fixpunkt is aa da jährliche Auftritt im "Basketboikölla" vo de Xion Dukes oisa Opener vom "Leopoldifest" in Klobuag.
Sperl

A Sperl (da oda as Sperl) oda Glufa (dt. "Stecknadel"), aa Spendl oda Spenadl, is a kloane Nodl, de wo ma ned zum Nahn heanimmt, sondan zum Zammheftn vo an Stoff und zum Obstecka vo na Noht.
A Sperl hod koa Nodleah, deswegn konst aa koan Fodn duachfadln. Da Kopf vo da Spenadl is a kloans Kugal, des wo moast aus Metoi oda Buntglos is.
Mid na Sperl konst aa wos an da Pinwand osperln (benglisch "opinnen").
Glufa wead aa ois Synonym fia Sperl vawendt, moant oba aa Sichahatsnodl, weahrend Sperl nua Spenadl moant.
Wuggerl

A Wuggerl (dt. "Lockenwickler") brauchst, waunnst deine laungan Hoa eidrahn wüüst, damiz danooch recht schee gwööt oda gschnecklt san.
Wuggerl san zylindafeamige Gengständ, auf de ma de Hoa aufwickln kau, duatn iagndwia fixiean, bis de Hoa de Fuam augnumman haum.
Soichane Wuggerl wia im Büüdl rechts haaßt ma Papilloten. S'gibt owaraa behaazboare, zu de sogt ma „Lockenstäbe“, bei denan funktioniat des mid da Hitz. Friahra od ma sowos mid sööbagschnitzte Hoizstaabaln od aa mid Eisnroin gmocht.
Heit weans extrudiat, gspritzt, gwigglt od in irgndwööche Speziäuvafoahn heagstööt. Meist aus 
Plastik, owaraa aus Aluminium, Schaumschnialn und Messingdrood.
Junibummerl

A Junibummerl (dt."Junikäfer" bzw. "Gerippte Brachkäfer") (lat. "Amphimallon solstitiale") is a Käfa aus da Famülie von de 
Blatthornkäfer (Scarabaeidae).
S'gibt owa no aundare Vatreta von da Gattung "Amphimallon" oda "Rhizotrogus" (wia zum Beispüü "Rhizotrogus marginipes") und aa da Gartenlaubkäfer ("Phyllopertha horticola"), zua denan sogt ma maunchmoi aa "Junibummal".
Meakmoi.
De Käfaln haum a Läng vo ziaka 14 bis 18 Mülimeta und schaun aa tüpisch wia Blatthornkäfer aus. Da keapa is a Oat gööb bis braun, da Scheitl und des Hoisschüüdl san a wengl dinkla. De Fühlafächa haum drei Gliada, bei de Mandln sans fost dopped so laung wia da gaunze Rest von de Fühla, bei der Weiwal a bißl kiaza. Des Hoisschüüdl, de Basis und des Randl von de Deckfliagln haum launge Boaschtn und san kuaz behoat.
Fia an jen Deckfligl haum de Viecha drei hehagstööte Rippm; dazwischn san de Deckfligln tupft und behoat. Des Hoisschüüdl is mid aana höllaran Linie in da Middn täut. De Schienan (Tibien) vo de vuadaran Haxn haum bei de Weiwaln drei, bei de Mauna zwaa Zähnd.
Waun ma ned schaut, kenntad ma de Käfa vawexln min "Amphimallon ochraceum", der wos am Dog umanaundafliagt. Dea is owa klaan, rostrot gfaabt und hod kaane Hoaa an de Randln vo seine Deckfligln. Da "Amphimallon solstitiale" losst si vom "Rhizotrogus marginipes" weng seine laungan Wimpanboaschtn aun de Seitn von de Fliagldeckn untascheidn.
Vuakumman und Leemsraum.
De Oat gibz in Europa und Noadafrika, de neadliche Grenz waa da Siidn vo Norwegen und s'zenträule Schweden und Finnland. In England gibz de Oat nua stöönweis. De Käfaln bsiedln Woidrandln, Geatn, Paaks, Fööda im Flochn und bis ins Higllaund. In de Beag aa, oba nua aun a boa Platzln.
Biologie.
Am End vom Juli legt a befruchtets Weiwal ziaka 35 Eia in dar Ead oo und geht daun boid ei. De Loavn (Engerling) leem vo klaanare Wuazn und Pflaunznrestln und wean so ziaka finf Zantimeta laung. Zwaa Moi iwawintans. Im drittn Joa, im Friehjoa, vapuppn sa si. Im Noadn vo Eiropa brauchns länga, do brauchns via Joa. De ausgwoxanan (adultn) Käfaln san in da Nocht aktiv, am Dog vakräun sa si. Ende Juni, in da Demmarung vo woame Necht fliagn s in große Schweam umadum. Fressn dans Bladdln und Bliah.
Strasshof aun da Noadbauh

Strasshof aun da Noadbauh (dt.: Strasshof an der Nordbahn) is a Moaktgmoa mit Eihwohna (Staund ) im Bezirk Gänserndorf, des is im Weiviadl im estareichischn Bundeslaund Niedaestareich.
Geografie.
Strasshof aun da Noadbauh liegt im Moachfööd in Niedaestareich. De Flechn von da Gmoa umfosst 11,68 Quadratkilometa. Auf 21,08 Prozent von dera Flechn is a Woid.
Gschicht.
Strasshof kummt es easchte Moi um 1300 in aana Uakundn vua. Im Grundsticklvazeichnis (Urbar) vom Stift Möck taucht um 1330 des Bauanduaf 'Strazze mit einer Kirche' auf. Noch a boa kriegarische Augriff von de Ungarn is owa de Uatschoft varödet. In oide Laundkoatn scheint ziaka um 1670 daun 'Straß bei den 3 Stolzen Föhren' wieda auf.
1838 haums de Noadbauh valängat und aufm Gebiet von da Katastralgmoa Straßerfööd a boa Bauhnwertahäusa aufgstööt. Do eascht wiasn Vaschubbauhhof in Betrieb gnumman haum (1908) is mid aana regn Bautätigkeit augaungan. A Easchließungsplan hod vuagsegn, den Uat nochn Vuabüüd vo de englischen Gartenstädt (Vuauatsiedlungan) zum struktuarian. Wohna hättn duatn soin de Hackler von an plantn Industriegebiets in dera Gegnd.
Wengan End vo da österreichisch-ungarischen Monarchie woan de Pläne oba olle fia de Hoaa. Parzelliat woa owa scho ois, äussa is zu aana wüüdn Bsiedelung vo dem Areäu kumman min Eagebnis, doss erst nochn Zweiten Wöötkriag gaunz pomali a gschlossane Siedlung entstaundn is. Bis heit siacht ma des aun dem, doss kaan richtign Uazkean gibt.
Prägt wuan is de Gschicht vo Strasshof vua oim, wäu duatn aamoi (vo 1908 bis 1959) da greßte Vaschubbauhof vo Estareicht woa, mid 125 Gleis.
Do haums vuam Easchtn Wöökriag de Ziig aus de nordmährischen Kohlerevier auftäut.
Davo iwabliem san des oide Haazhaus mid a boa Gleis, wo jetzan des Eisnbauhmuseum dahaam is. 
1923 is Strasshof zu aana sööbständign Gmoa wuan, nochdems vuahea zua Gmoa Gänsanduaf gheat hod.
Während da Hitlazeit is in Strasshof a Durchgaungsloga fia Zwaungsoaweita gwesn. Zeascht san do de Ostarbeiter inteaniat wuan, daunn haums do Zwaungsoaweita aus gaunz Europa eigschpeat.
Im Joa 1944 haum dem Adolf Eichmann seine Leit 21.000 ungarische Judn noch Strasshof depoatiat. Godseidaunk haum de meistn von dena Leit des iwalebt, wäus a Obmochung zwischn dem Komitee für Hilfe und Rettung und in Eichmann geem hod. 1945 is da Uat duach aan massivn alliiertn Bombnaugriff aufn Vaschubbauhhof ziemlich heagricht wuan.
Nochn Zweitn Wöötkriag hod si Strasshof recht schnöö dafaungt und is 1956 zua Moaktgmoa erhoom wuab. 1947 hoz daunn sein endgüütign Nauman kriagt, nemlich "Straßhof an der Nordbahn".
Midgardschlang

De Midgardschlang oda Wejdnschlang (dt. "Midgardschlange", oidnoadisch Miðgarðsormr oda "Jörmungandr") is a Fabeviach in da germanischen Mythologie. Es is a riesige Sääschlang, de wo im Uaozean lebt. Se wead oft aa ois Lindwuam bschriebn.
Es is oane vo de drei Kindln vom Loki, de wo ma aa de drei Wejdnfeind nennt. Nebn da Midgardschlang san des no de Hel und da Fenriswoif.
Da God Dunar vasuacht dreimoi de Midgardschlang umzbringa. Eascht ban drittnmoi, z Ragnarök (Wejduntagang), hod a Eafoig. Ea stiabt oba glei draf duach ia Gift.
Puyehue (Vuikan)

Da Puyehue is a 2236 m houa Vuikan a de siadchilenischn Andn und ghead zum "Vuikankomplex Puyehue-Cordón Caulle". Er is a da Región de Los Ríos, 20 Kilomeda estle vom Lago Puyehue am 107 km2 groußn Puyehue-Nationalpark.
Murasaki Shikibu

De Murasaki Shikibu (紫式部, * uma 973 z Kioto; † uma 1014 z Kioto) wor a japanische Schriftstölarin und Dichdarin.
Ia bekanntasde Schrift is "Genji Monogatari" (Gschichtn vom Prinzen Genji). Des is da easchte bedeitande Roman aus Ostasien und a Moastaweak vo da japanischn Literatua und da Wejdliteratua.
Garuda

Da Garuda (Sanskrit, m., , ) is Fabewesn in da indischn Mythologie. Ea is hoib Mensch und hoib Odla und deant ois Reidviach ("Vahana") vom Vishnu und ois Geddabote.
Ea is da Suhn vom Schepfagod Kashyapa, en oidn Schuidgrodnmo und da Vinata, da Muada Eadn.
De Nagas, de Schlangagedda san seine Hoibgschwista und seine Doudfeind, wei de sei Muada gfanga hoidn. Damid as freigriagt, muas a as Lebnselexia Amrita (Ambrosia) vo de Gedda stiebizn.
In Ostasien (beispuisweis in Thailand und Indonesien) wead da Garuda aa ois Hohadszoachn und Amtssiegl gnuzt.
Lappach

De Lappach is a kloana rechta Nemboch von da Isen im obaboarischn Landkreis Arding. Sie kimmt aus am Woid 500 Meta nordestlich vom Weiler Willmating in der Gmoa Isen und lafft in de Isn am sidlichen End von Obadarfa.
Des Lappachtoi ghert zu drei Gmoana: Des untre Toi, mit dem Lindumer Kircherl, ghert zur Stod Dorfen, des mittlare und obre Toi je zur Haiftn in da Gmoa Isen und St. Wolfgang. Die greßten Derfa im Lappachtoi san de großn Weiler Sollach und Lappach.
Im Netz.
Lappachtal-NaturPorträt auf merkur-online.de
Jessie (Fernsehsärie)

Jessie is a amerikanische Fernsehsärie vo da Walt Disney Company. D Haubtroin schbuid Debby Ryan. De Serie werd seid 2011 draht und des worn bis äds 96 Episodn in 4 Staffen. De Deitsche Erstausstrohlung wor am 28. Jenna 2012 auf m Disney Channel
Handlung.
De junge Jessie aus Texas ziagd nach New York, wo sie a Arbad ois Nanny bei oana reichn Familie grieagd. Aber es is ned so oafach auf 4 Kinda aufzumbassn. Vor oim wenn de viare ziemlich vazogn san und ois doa um des Madl aus da Fassung bringa.
Charaktere.
Jessie Presscott is a liabe 18-jahrige Texanerin, de gern Spaß hod.
Emma Ross is a Teenager, de voi auf Mode steht und imma ihr Bestes gibd.
Luke Ross kimmd eigendlich aus Detroid, is aba mid 5 Joa adoptiert worn. Er riachd ned recht guad, wei a si ned gern waschd.
Ravi Ross is as neieste Adoptivkind vo da Familie Ross. Er hod a Echse nahmen Mr Kippling, wo sie spada aba nausstoid, das des a Mrs Kippling is wei de 7 Echsen grieagd.
Zuri Ross is a adoptiert worn, is recht fantasievoll, hod imaginäre Freind und is richdig liabenswert.
Bertram is da faule und griasgrämige Butler vo da Familie Ross und duad so ois dadn ean de Kinda ned intressieren.
43 v. Kr.

Des is a Iwablick iwas Joar 43 v. Kr..
Eaeignisse.
Gaius Vibius Pansa Caetronianus u Aulus Hirtius wean ordntlicha Konsuln im Remischn Reich. Im April schliaßn se eahna da Octavianus u da Quintus Pedius ois Suffektkonsuln õ, de wo im November wida von n Gaius Carrinas un n Publius Ventidius Bassus obglest wean.
Da Publius Appuleius, da Salvius, da Marcus Servilius, da Publius Servilius Casca, da Marcus Terentius Varro Gibba u da Publius Titius han de letztna Voikstribuna vo da Remischn Repablik.
65 v. Kr.

Des is a Iwablick iwas Joar 65 v. Kr..
Wos is gscheng?
Julius Caesar werd in dem Joar kurulischa Aedil da Stod Rom und baut sei populäre Position weida aus. So stejt ea de Siegestrophäen vom Gaius Marius wieda aufm Kapitol auf und strebt an politisch motivierdn Prozess gegn den Senatoa Gaius Rabirius wegn da Beteiligung am Moad vom Voikstribun Saturnius o; de Vateidigung hoit Marcus Tullius Cicero.
Basilisk

Da Basilisk (griachisch: "basiliskos" = „gloana Kini“; auch "Sibilus") is a Fabeviach. Ea gheat za de chthonischn Viacha und guit ois Kini vo de Schlanga. Ea wead oft ois Mischwesn dorgstejt. Da Untakeapa vo da Schlang, da Obakeapa vom Giggal und am Schädl a Kron.
A Leguan in Lateinarmerika is noch dem Fabeviach gnennt worn.
Emoton

EMOTON is a Produzent vo Tonputz bwz. Deglbutz in Linz, Owaöstareich. Tonputz is a Loamputz vo bsundara Reinheit und damit vo ana vaschteaktn positiven Wiakung aufs Raumklima (Wossa- und Schodschtoffaufnauhm).
Produziat wiad heit: Tonputz, Loamputz, Tonspochtl, Tonfoarb und Tonplottna fian Trocknbau. Da Firmensitz is in Linz, de Produktion is in Perg in Owaöstareich.
Emoton is fia de Eafindunga vo ökologischn Tonputzproduktn vo da EU gfeadat wuan. Bsundas is de Entwicklung vo de Tonbauplottn untaschtitzt woan, de wos aus ana Mischung vo Degl und Cellulose aufbaut san und a ökologische Oitanativn fian Trockbau san.
Da boarische Slogan vo da Firma EMOTON is "wohn di gsund".
Innwerkkanal

Da Innwerkkanoi (oda Innkanoi)  is a eppa 22 Kilometa langa Kanoi zwischn Jettenboch und Deging. Beim Jettenbocha Wehr wead a links ausm Inn außigleit und valaft nacha Richtung Noadostn auf Muidoaf zuawe. Do biagt a na auf Osten Richtung Deging ume, wo ara Kraftwerk, as Innwerk, vasoagt.  Dahinta biagt scharf rechts noch Sidn und wieda noch Ostn ob. Zwoa Kilometa druntahoib fliaßt a na wieda in Inn.
Da Kanoi is zwischn 1919 und 1922 baut worn; da Zweck war an Strom fira Aluminiumweak z'Deging z'erzeign. De Baustej war domois de greßte vo Eiropa, es ham do bis zu 7.000 Leit garwat, de wo 14 Milliona Kubikmeta Eadn bewegt ham. Des waar a Wiafe mit ara Kantenläng vo 241 Meta.
Am 10. Oktowa 1924 hot as Innweak sein eastn Strom erzeigt.
De jährliche Leistung vom Innweak is 570 Gigawattstundn. Des is a mittlare Leistung vo 65 Megawatt.
Wia ma auf dem Luftbuidl vo Woidkroaburg sicht, geht da Inn do ganz schee bergob und hot an etla Stufn. De spart si da Kanoi, sodass a-r-am End um de 30 Meta hea is oiswia da Inn. Aus dene 30 Meta Untaschied kummt nacha de elektrische Energie.
Af seine ganzn 22 Kilometa hod da Kanoi blos sechs Meta Gefälle, oiso a Viatls Promill. Des glangt awa, dass a zwoa bis drei Meta in da Sekundn schnej fliaßt (7 bis 11 Kilometa in da Stund). Desweng is as Schwimma im Kanoi gfealich und vabodn. Schiffalfahrn is aa net erlaubt, außa natiale fia d'Feiawea und d'Wassawacht.
Leida san scho Leid im Innwerkkanoi dasuffa. Vo Zeit zu Zeit fojn aa Viecha nei, meistns Reh.
Zwischn Muidoaf und Deging laft de Eisnbahn vo Muidoaf noch Simboch am Kanoi entlang. Es gibt 18 Bruckn iwan Kanoi, davo san 15 Strassnbruckn und drei Eisnbahnbruckn. Vo de Strassnbruckn san achte in Muidoaf, viare in Woidkraibuag und zwoa z'Deging. De Eisnbahnbruckn san olle z' Muidoaf.
Klaus Johannis

Klaus Werner Johannis (rumänisch: Iohannis, geboan am 13. Juni 1959 z' Hermannstadt) is a rumänischa Politika. Er gheat zu de Simbiaga Saksn, a deitschschprochign Mindaheit in Simbiagn. Seit 2014 is a da President vo Rumänien.
Da Johannis war friara Schuirat und is anno 2000 Owabuagamoasta vo Hermannstadt worn, obwoi de Saksn do blos mehr a guats Prozent vo de Einwohna ausmachan. Er hot's gschafft, dass Hermannstadt 2007 z'sam mit Luxemburg Kultuahauptstod vo Eiropa worn is. Nochdem a dreimoi wiedagwejt worn is, is a im Juni 2014 Vorsitznda vo da Nationalliberaln Partei (PNL) worn und hot fias Staatspresidentnamt kandidiat. Sei eigntliche Oaganisation, as Demokratische Forum vo de Deitschn in Rumänien (DFDR), is nämli koa anerkannte Partei und hätt koan Kandidatn aufstejn derfa.
Beim eastn Wojgang am 2. Novemba 2014 is a no 10 Prozent hintam Ministapresidentn Victor Ponta gleng, awa a Stichwoj is notwendi worn. De war am 17. Novemba, und da Johannis hot 54,5 Prozent vo de Stimman kriagt, obwoi Teile vo da ortodoxn Kiach gsogt ham, ma soiat doch an guatn Ortodoxn wejn (da Johannis is ois Saks a Protestant). Am 21. Dezemba 2014 is a vaeidigt worn.
Oans vo de Hauptanlign vom Johannis is de Bekämpfung vo da Korruption in Rumänien.
490 v. Kr.

Des is a Iwablick iwas Joar 490 v. Kr..
Politik und Wödgschehn.
Remische Republik.
Quintus Sulpicius Camerinus Cornutus und Spurius Larcius san gemäß da Legende Konsuln da friahn Remischn Republik. Letztara füllt sei Amt noch 506 v. Kr. zum zwoatn Moi aus.
Kuitua.
Kina.
Da Philosoph und ehemolige Stootsmo Konfuzius bsuacht auf seina meajährign Wondaschoft duach de Reiche zua Zeid da Fruajoas- und Heabstannaln in Kina den Stoot Cai.
Energie

Energie oda Enagie (oidgriachisch: "energon" = innas Wiakn) is a physikalische Gress. Energie brauchds ba jeda Vaendarung. Ba da Umwandlung vo Energie entstehd Leistung. Energie is demnoch gspeichade Vaendarung.
Energie gibd's in an Haffa Foama. De Grundeihheit vo da Energie is as Joule.
A wichtigs Grundprizip vo de Natuawissnschoftn is da Energiedahoidungssotz. Es sogt: Energie ko weda gschoffa no zastead wean. Energie ko nua umgwandld, transportiad und gspeichad wean. Beispuisweis ko Wind (kinetische Energie) duach a Windradl in elektrischn Strom umgwandld wean und dea wieda in Hitz (Weameenergie) ban Kocha usw. Zweng dem Energiesotz und zweng da Reibung is a Perpetuum mobile, a Maschiin de wo ewig ohne laffnde Enagiezuafuah rennd, ned megli.
Sichtweisn vo Energie.
Energie in da klassischn Mechanik.
In da klassischn Mechanik is Energie konsaviade Vaendarung, d. h. de Fehigkeit, Orbat z leisdn. In da Orbat wead Energie vo oana Foam in a ondare umgwandld.
De kinetische Energie is de Energie, de wo im Begewungszuastond vo an Keapa enthoidn is.
Potenzieje Energie oda Logeenergie griagd a Keapa duach a Log in an Kroftfejd, beispuisweis duach de Schwaakroft. Wann a Opfe vom Baam foid, nacha wead sei potenzieje Energie in kinetische Energie umgwandld.
Energie in da Themodynamik.
Weame is a Energiefoam. Thermische Energie is de Energie, de wo in da ungoadnedn Bewegung vo de Elementaraitzal (Atom, Molekui) gspeichad is.
Olle Energiefoama kenna in Weameenergie umgwandld wean (easchda Haptsotz vo da Thermodynamik).
Weameenergie ko owa nua zan Tei in ondare Energiefoama ibafiahd wean (zwoata Haptsotz vo da Thermodynamik), in Obhengigkeit vo Umgebungsfaktorn.
Natua

Natua (dt.: Natur, ( vo "nasci" „entsteh, geboan wean“, griach. semantische Entsprechung "φύσις", "physis", vgl. „Physik“) is im weidastn Sinn de gonze physische Wejd bzw. as Universum.
Im engan Sinn wead da Begriff Natua in untaschiedlicha Bedeitung vawendt:
Twilight – Bis(s) zum Morgengraun

Twilight – Bis(s) zum Morgengrauen (Orginaltitl: Twilight) is a amerikanischa Vampir-Fuim vo da Resischörin Catherine Hardwicke und da US-Fuimgsoischaft Coryworle. Ea basiat auf am Roman: Bis(s) zum Morgengraun vo Stephenie Meyer und is am 15. Jenna 2009 in de deitschn Kinos oglafn. D Premiere wor in Los Angeles am 17. November 2008. Am Startwochenend hod da Fuim in 3419 Kinos 79,6 Milliona US-Dollar eigschbuid.
Soundtrack.
Da Soundtrack zum Fuim is in da USA am 4. Novemba 2008 easchiena.
In da USA is a sogor Nummara 1 in de Billboard-Oibumcharts worn. In vui andan Ländan is a unta de Top Ten vo de Charts kema.
Die Tante Jolesch

Die Tante Jolesch oder 'Der Untergang des Abendlandes in Anekdoten' is a Biachl vom Friedrich Torberg, des wos 1975 aussekumman is.
Vüle Joa hoda Gschichtln und Anekdodn ausn jidischn Leem gsaummet, de wosa in da Zeit zwisch in Easchtn und Zweitn Wöötkriag in Wean, in Prag oda in aundare Gegndn von da ehemolign k. &amp; k. Monarchie entweda sööbda dalebt hod, oda de wos eam dazööht wuan san. Es kumman a Hauffn bekaunnte Leit vua, wia da Ferenc Molnár, da Anton Kuh, da Egon Erwin Kisch, da Leo Perutz, da Alfred Polgar, da Alfred Adler, da Egon Friedell und da Otto Soyka. In vüün Gschichtn kumman obaraa aafoche Frisea und Kööna vua, daunn aa da Rechtsaunwoit Hugo Sperber, da ollawäu vasandlte Feuilletonist Egon Dietrichstein, da Bergwerksbsitza und Chansonnier Franz Elbogen, de Redaktööa vom Prager Tagblatt und aa no vüü Vawaundte und Bekaunnte vom Torberg sööba. Und aane davo is eem de namansgebende "Tante Jolesch". Dia diafat oba, soweid ma des waass, a fiktive Gstoit sei.
Im Vuawuat schreibt da Torberg: „… ein Buch der Wehmut. Es schöpft aus dem Erinnerungsbrunnen, den ich noch gekannt habe“. Oba, bei olln Wehmuat, ea zaagt in Lesa de Wööd vom jidischen Birgatum in aana seah humoavoin Oat und mid vüü Sprochwitz. 
Oft gibts am End a Pointe, oft beleichta obaraa nua de Leemsoat vo de Leut an Haund von Aphorismen und Leemsweisheitn.
De Sprich von da Tante Jolesch sööba san des, wos am meistn zitiat wiad. Zum Beispüü: „Was ein Mann schöner is wie ein Aff, is ein Luxus.“ Oda, des wos zum Neffen gsogt hod, dens wieda amoi beim Koatnspüün ognegat haum: „Was setzt du dich hin Karten spielen mit Leuten, was sich hinsetzen Karten spielen mit dir?“
Da Titl vo dem Biachl beziagt si ironisch auf des kulturphilosophische Werk Der Untergang des Abendlandes vo Oswald Spengler. A spädaas Biachl, "Die Erben der Tante Jolesch", is 1978 aussekumman. An sich woitad da Torberg no an drittn Baund mochn, des hoda oba nimma dalebt. "Die Enkel der Tante Jolesch" hod sei langjähriger Freind Georg Markus gschriem.
Woisa Bianbaam

Da Woisa Bianbaam oda da Bianbaam aufm Woisafejd (dt.: Birnbaum auf dem Walser Feld) is a Natuadenkmoi im Siidwestn vo Soizburg. Ea stähd in da Nachn vom Flughofn Soizburg auf an frein Fejd nema da Innsbrucka Stross.
Da Woisa Bianbaam is as Woarzoachn vo da Gmoa Wois-Siaznham.
Gschicht vom Baam.
En Woisa Bianbaam sois scho seit da Remazeid gebn. Da Legendn noch soi do 476 a Menschnopfa stodgfundn ham. 10 Germanenkindln soin en remischn God Jupiter gopfad woan sei.
Uakundli dawähnt is a easchtmois anno 1564. Ea is oba scho meahmois nei pflanzt worn. Des is nacha aa mythisch umdeidt worn, so ois ob a imma wieda ausn oidn Wuazlweak nei gwoxn waa.
Seit 1932 is da Bianbaam a Natuadenkmoi vom Land Soizburg. Seit 1948 is a im Woppm vo da Gmoa Wois-Siaznham. Aufm Woppn is da Bianbaam mid 6 Bian obuidld, im Hintagrund is da Untasbeag. Es gibt aa a Variantn vom Woppm mid 7 Bian.
Da Baam vo heit is scho 127 Joar oid, is moasch und kuaz voam eigeh. De Gmoa Wois-Siaznham hod oba scho an neichn, grousn Bianbaam kafft, dea eam dasetzn wead. Heit kina aa grouße Baam vapflanzt wean.
A heiliga Lebnsbaam.
Baamvaeahrung in Bayern und Estareich hod praktisch imma heidnisch-germanische Wuazln. So aa ban Woisa Bianbaam. Fia de oidn Germanen worn Baam heilig. Da Lebnsbaam Yggdrasil, de Irminsul und de Donaroach san bekannte Beispui dafia. Friacha hods ba ins in fost jedn Doaf an heilign Baam gebn. Wei de katholische Kira den Voiksglaabn ned ausmeazn hod kina, san oft Heilignbuidl an de Baam ghengt worn. De Maibaam san woarscheinle a Relikt aus dera Zeid.
Da Woisa Bianbaam is a klassischa Lebnsbaam (und Doudesbaam), dea wo af an Kroftfejd (Woisafejd) steht. Dass a da Legendn noch ausn oidn Wuazlweak imma nei woxn dad, is a kloara Hiiweis draf. Aa dass ma des Fejd in de zwejf Rauhnacht ned bedredn deaf und aa ned in da Woch noch Fruahjoarsofang ba da Nocht. Aa ban Wejduntagang und Neiofang soi da Baam a entscheidnde Roin spuin so wia da Yggdrasil in da germanischn Mythologie. Aufm Woisafejd soi de Endzeidschlocht zwischn Guad und Bes stodfindn. De Guadn wean do vom Koarl em Groußn ogfiaht, dea wo zua Zeid im Untersberg schloffa dad.
No im 19. Joarhundat hod ma no glaubt, dass A weidara Hiiweis draf, dass da Baam a heidnisches Fruchboakeitssymboi is.